Afgørelse truffet af Det Blandede EØS-udvalg

nr. 168/1999

af 26. november 1999

om ændring af bilag IV (energi) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag IV til aftalen blev ændret ved afgørelse nr. 29/1999 truffet af Det Blandede EØS-udvalg den 26. marts 1999(1).

(2) Europa-Parlamentets og Rådets direktiv 96/92/EF af 19. december 1996 om fælles regler for det indre marked for elektricitet(2) bør indarbejdes i aftalen.

(3) Den nationale markedsandel jf. artikel 19, stk. 1, i direktiv 96/92/EF skal i forbindelse med aftalen baseres på beregningen af den gennemsnitlige fællesskabsandel af elektricitetsmarkedsåbningen -

TRUFFET FØLGENDE AFGØRELSE:

Artikel 1

Følgende punkt indsættes efter punkt 13 (Europa-Parlamentets og Rådets direktiv 96/57/EF) i bilag IV til aftalen:

"14. 396 L 0092: Europa-Parlamentets og Rådets direktiv 96/92/EF af 19. december 1996 om fælles regler for det indre marked for elektricitet (EFT L 27 af 30.1.1997, s. 20).

Direktivets bestemmelser gælder i forbindelse med aftalen med følgende tilpasninger:

a) I artikel 3, stk. 2, erstattes 'de relevante bestemmelser i traktaten, særlig artikel 90' med 'de relevante bestemmelser i EØS-aftalen, særlig artikel 59'.

b) I artikel 3, stk. 3, erstattes 'artikel 90 i traktaten' med 'artikel 59 i EØS-aftalen'.

c) I artikel 3, stk. 3, erstattes udtrykket 'Fællesskabets interesse' med 'de kontraherende parters interesse'.

d) I artikel 7, stk. 2, indsættes følgende i slutningen: 'som er omhandlet og tilpasset i forbindelse med EØS-aftalen'.

e) I artikel 14, stk. 2, indsættes følgende i første punktum: 'som er omhandlet og tilpasset i forbindelse med EØS-aftalen'.

f) I artikel 14, stk. 5, erstattes udtrykket 'Rådets syvende direktiv 83/349/EØF af 13. juni 1983 på grundlag af traktatens artikel 54, stk. 3, litra g), om konsoliderede regnskaber' med 'Rådets syvende direktiv 83/349/EØF af 13. juni 1983 på grundlag af traktatens artikel 54, stk. 3, litra g), om konsoliderede regnskaber som er omhandlet og tilpasset i forbindelse med EØS-aftalen'.

g) Medlemsstaternes forpligtelser til at indberette tal for den elektricitetsmængde, der forbruges af endelige kunder med henblik på beregning af den gennemsnitlige fællesskabsandel, som bestemmer markedsåbningsgraden, jf. artikel 19, stk. 1 og 2, finder ikke anvendelse i EFTA-staterne.

h) I artikel 22 erstattes udtrykket 'traktatens bestemmelser, især artikel 86' med 'bestemmelserne i EØS-aftalen, særlig artikel 54'.

i) De EFTA-stater, i hvilke forpligtelser eller driftsgarantier, som er givet, inden Det Blandede EØS-udvalgs afgørelse nr. 168/1999 af 26. november 1999 trådte i kraft, ikke vil kunne opfyldes på grund af bestemmelserne i denne afgørelse, kan anmode om en overgangsordning i henhold til artikel 24, stk. 1 og 2. Anmodninger om en overgangsordning indgives til EFTA-Tilsynsmyndigheden senest seks måneder efter, at Det Blandede EØS-udvalgs afgørelse nr. 168/1999 af 26. november 1999 er trådt i kraft.

j) I artikel 24, stk. 3, indsættes følgende i sidste punktum: 'Island og Liechtenstein'.

k) I artikel 27, stk. 2, indsættes følgende i slutningen: 'Island og Liechtenstein kan som følge af deres elektricitetssystemers særlige tekniske beskaffenhed få en yderligere frist på to år, efter at Det Blandede EØS-udvalgs afgørelse nr. 168/1999 af 26. november 1999 er trådt i kraft, til at efterkomme forpligtelserne i henhold til dette direktiv.'"

Artikel 2

Teksterne til direktiv 96/92/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 3

Denne afgørelse træder i kraft den 27. november 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 26. november 1999.

På Det Blandede EØS-udvalgs vegne

N. v. Liechtenstein

Formand

(1) EFT L 266 af 19.10.2000, s. 5.

(2) EFT L 27 af 30.1.1997, s. 20.